CELEX: 62011CA0064
Language: lv
Date: 2013-04-25 00:00:00
Title: Lieta C-64/11: Tiesas (otrā palāta) 2013. gada 25. aprīļa spriedums — Eiropas Komisija/Spānijas Karaliste (Valsts pienākumu neizpilde — Brīvība veikt uzņēmējdarbību — LESD 49. pants — Ierobežojumi — Nodokļu tiesību akti — Nerealizētā kapitāla pieauguma tūlītēja aplikšana ar nodokli — Sabiedrības domicila pārcelšana, pastāvīga uzņēmuma darbības izbeigšana vai šā uzņēmuma aktīvu pārcelšana)

15.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 171/2
            
         Tiesas (otrā palāta) 2013. gada 25. aprīļa spriedums — Eiropas Komisija/Spānijas Karaliste
   (Lieta C-64/11) (1)
   
   (Valsts pienākumu neizpilde - Brīvība veikt uzņēmējdarbību - LESD 49. pants - Ierobežojumi - Nodokļu tiesību akti - Nerealizētā kapitāla pieauguma tūlītēja aplikšana ar nodokli - Sabiedrības domicila pārcelšana, pastāvīga uzņēmuma darbības izbeigšana vai šā uzņēmuma aktīvu pārcelšana)
   2013/C 171/03
   Tiesvedības valoda — spāņu
   
      Lietas dalībnieki
   
   
      Prasītāja: Eiropas Komisija (pārstāvji — J. Baquero Cruz un R. Lyal)
   
      Atbildētāja: Spānijas Karaliste (pārstāvji — A. Rubio González un M. Muñoz Pérez)
   
      Personas, kas iestājušās lietā atbildētājas prasījumu atbalstam: Vācijas Federatīvā Republika (pārstāvji — T. Henze un K. Petersen), Francijas Republika (pārstāvji — G. de Bergues un N. Rouam), Itālijas Republika (pārstāvji — G. Palmieri, pārstāve, kam palīdz P. Gentili, avvocato dello Stato), Nīderlandes Karaliste (pārstāvji — M. Bulterman, C. Wissels, kā arī J. Langer), Portugāles Republika (pārstāvis — L. Inez Fernandes), Somijas Republika (pārstāve — M. Pere), Zviedrijas Karaliste (pārstāve — A. Falk), Lielbritānijas un Ziemeļīrijas Apvienotā Karaliste (pārstāvis — L. Seeboruth)
   
      Priekšmets
   
   Valsts pienākumu neizpilde — LESD 49. panta un EEZ līguma 31. panta pārkāpums — Nodokļu tiesību normas, saskaņā ar kurām sabiedrībām, kuras likvidē savu fiskālo domicilu Spānijā vai pārceļ savus aktīvus uz kādu citu valsti, tūlītēji ir jāmaksā izceļošanas nodoklis
   
      Rezolutīvā daļa:
   
   
               1)
            
            
               pieņemdama ar 2004. gada 5. marta Karaļa likumdošanas dekrētu Nr. 4/2004 (Real Decreto Legislativo 4/2004 por el que se aprueba el Texto Refundido de la Ley del Impuesto sobre Sociedades) apstiprinātā Likuma par uzņēmumu ienākuma nodokli pārskatītās redakcijas 17. panta 1. punkta a) un c) apakšpunktu, kuros noteikts, ka, pārceļot Spānijā reģistrētas sabiedrības domicilu un Spānijā esošos kāda pastāvīga uzņēmuma aktīvus uz citu dalībvalsti, nerealizētais kapitāla pieaugums tiek iekļauts taksācijas gada ar nodokli apliekamajos ienākumos, savukārt šim kapitāla pieaugumam nav nekādu tūlītēju seku nodokļu ziņā, ja šie darījumi notiek Spānijas teritorijā, Spānijas Karaliste nav izpildījusi LESD 49. pantā paredzētos pienākumus;
            
         
               2)
            
            
               prasību pārējā daļā noraidīt;
            
         
               3)
            
            
               Spānijas Karaliste atlīdzina tiesāšanās izdevumus;
            
         
               4)
            
            
               Vācijas Federatīvā Republika, Francijas Republika, Itālijas Republika, Nīderlandes Karaliste, Portugāles Republika, Somijas Republika, Zviedrijas Karaliste, kā arī Lielbritānijas un Ziemeļīrijas Apvienotā Karaliste sedz savus tiesāšanās izdevumus pašas.
            
         
      (1)  OV C 113, 9.4.2011.